CONSILIUL EUROPEI

Convenţia privind protecţia mediului înconjurător

prin mijloace de drept penal

 

Preambul

Statele membre ale Consiliului Europei şi celelalte state semnatare,

având în vedere că scopul Consiliului Europei este de a realiza o mai mare unitate între membrii ei;

convinse de necesitatea de a urmari o politică penală comună orientată spre protecţia mediului înconjurător;

având în vedere că dezvoltarea industrială poate mări gradul de poluare care implică riscuri pentru mediul înconjurător;

având în vedere că viaţa, sănătatea oamenilor, mediul înconjurător, flora şi fauna trebuie sa fie protejate de toate pericolele posibile;

având în vedere că folosirea necontrolată a tehnologiei şi exploatarea excesivă a resurselor naturale determină mari riscuri pentru mediul înconjurător, riscuri ce trebuie să fie înlăturate prin măsuri adecvate şi concertate;

recunoscând faptul că prevenirea şubrezirii mediului înconjurător trebuie să fie realizată în principal prin diferite măsuri, legea penală având un rol important de jucat în protecţia acestuia;

amintind faptul că încălcările legate de mediul înconjurător, care au consecinţe serioase, trebuie reglementate ca infracţiuni- condiţie pentru sancţiuni corespunzătoare;

dorind luarea măsurilor eficace, pentru a asigura faptul că cei care au comis astfel de acte nu vor scăpa de acuzare şi pedeapsă şi din dorinţa de a duce la îndeplinire scopul cooperării internaţionale;

convinşi de faptul că impunerea sancţiunilor penale şi administrative de către oamenii legii poate juca un rol eficace în prevenirea degradării mediului înconjurător şi având în vedere creşterea tendinţei internaţionale în această privinţă;

ţinând cont de convenţiile internaţionale existente, care conţin deja dispoziţii referitoare la protecţia mediului înconjurător prin mijloace ale dreptului penal;

ţinând cont de concluziile celei de a 7-a şi celei de a 17-a Conferinţe Europene a Miniştrilor de Justiţie, care a avut loc la Basle în 1972 şi la Istanbul în 1990 şi de Recomandarea 1192(1992) a Adunării Parlamentare,

au ajuns la o înţelegere după cum urmează:

 

 

SECŢIUNEA I FOLOSIREA TERMENILOR

Articolul 1- Definiţii

Pentru scopul acestei Convenţii:

a) “ilegal” înseamnă încălcarea unei legi, unui regulament administrativ sau a unei decizii luate de către o autoritate competentă, ce urmăreşte protecţia mediului înconjurător

b) “apă” înseamnă toate tipurile de ape subterane şi de suprafaţă inclusiv apa din lacuri, râuri, oceane, mări

 

SECTIUNEA II - MĂSURI CE TREBUIE LUATE LA NIVEL NAŢIONAL

Articolul 2- Delicte săvârşite cu intenţie

1. Fiecare Parte va adopta măsurile necesare pentru a stabili ca delicte penale potrivit legii interne:

a) eliberarea, emisiunea sau introducerea unei cantităţi de substanţe sau radiaţii ionice în aer, sol sau apă care:

-cauzează moartea oamenilor sau rănirea lor gravă;

-crează un risc semnificativ de cauzare a morţii sau de rănire gravă a oamenilor;

b) eliberarea ilegală, emisiunea sau introducerea unei cantităţi de substanţe sau radiaţii ionice în aer, sol sau apă, care cauzează sau este probabil că vor cauza deteriorarea lor permanentă sau moartea ori rănirea gravă a oricărei persoane sau daune importante asupra monumentelor protejate, a altor obiecte protejate, asupra proprietăţii, asupra animalelor sau asupra plantelor

c) dispunerea ilegală, tratamentul, depozitarea, transportul, exportul sau importul de deşeuri periculoase, care cauzează ori este probabil că vor cauza moartea, rănirea gravă a oricărei persoane sau daune importante calităţii aerului, solului, apei, animalelor sau plantelor;

d) operaţiunea ilegală a unei uzine, în care o activitate periculoasă este desfăşurată şi care cauzează sau este probabil că va cauza moartea, rănirea gravă a oricărei persoane sau daune importante calităţii aerului, solului, apei, animalelor sau plantelor;

e) fabricarea ilegală, tratamentul, depozitarea, folosirea, transportul, exportul sau importul de materiale nucleare sau alte substanţe radioactive periculoase, care cauzează sau este probabil că vor cauza moartea sau rănirea gravă a oricărei persoane sau daune importante calităţii aerului, pământului, apei, animalelor sau plantelor când sunt săvârşite cu intenţie.

2. Fiecare Parte va adopta măsurile adecvate necesare pentru a stabili ca delicte penale, conform legii interne implicându-se sau ajutând la aplicarea lor în legătură cu orice delicte stabilite în conformitate cu paragraful 1 al acestui articol.

Articolul 3 - Delictele săvârşite din culpă

1. Fiecare Parte va adopta măsurile necesare pentru a stabili ca delicte penale, potrivit legii interne când sunt comise din culpă, delictele enumerate la articolul 2, paragraful 1 de la a) până la e).

2. Orice stat poate declara, la momentul semnării ori la momentul depunerii instrumentelor sale de ratificare, de acceptare, de acord sau de aderare printr-o declaraţie adresată Secretarului General al Consiliului Europei, că paragraful 1 din acest articol, parţial sau total, se va aplica doar delictelor care au fost comise din culpă gravă.

3. Orice stat poate declara, la momentul semnării sau la momentul depunerii instrumentelor sale de ratificare, acceptare, acord sau aderare printr-o notă adresată Secretarului General al Consiliului Europei, că paragraful 1 din acest articol, parţial sau total, nu se va aplica:

- subparagrafului 1 a) al Articolului 2,

- subparagrafului 1 b) al Articolului 2 ca delict săvârşit în legătură cu monumentele protejate, cu alte obiecte protejate sau cu proprietatea.

Articolul 4 -Alte delicte penale sau administrative

Pentru că acestea nu sunt acoperite de prevederile Articolele 2 şi 3, fiecare Parte va adopta măsurile necesare pentru stabilirea ca delicte penale sau administrative, supuse sancţiunilor sau a altor măsuri, conform cu legea internă, când acestea sunt comise cu intenţie sau din culpă:

a) eliberarea ilegală, emisiunea sau introducerea unei cantităţi de substanţe sau radiaţii ionice în aer, sol sau apă;

b) producerea ilegală de zgomot;

c) dispunerea ilegală, tratamentul, depozitarea, transportul, exportul sau importul de deşeuri;

d) operaţiunile ilegale ale unei uzine;

e) fabricarea ilegală, tratamentul, folosinţa, transportul, exportul sau importul de materiale nucleare, alte substanţe radioactive sau substanţele chimice periculoase;

f) cauzarea ilegală a schimbărilor în detrimentul componentelor naturale ale parcului naţional, rezervaţiei naturale, ariei de conservare a apei sau ale altor arii protejate;

g) posesia ilegală, luarea, deteriorarea, omorârea sau distrugerea speciilor de fauna şi floră salbatică. 

 

Articolul 5- Autoritatea 

1. Fiecare Parte va adopta măsurile adecvate necesare pentru a stabili jurisdicţia în legătură cu delictele penale stabilite în concordanţă cu această Convenţie când delictul este comis:

a) pe teritoriul statului;

b) la bordul navei sau aeronavei înregistrate în statul respectiv sau sub pavilionul său;

c) de către un cetăţean al statului respectiv, dacă delictul poate fi pedepsit confom legii penale aplicate pe teritoriul unde a fost comis sau dacă locul unde este comis nu cade sub nici o jurisdicţie teritorială.

2. Fiecare Parte va adopta măsurile adecvate necesare pentru a stabili jurisdicţia unui delict penal prevăzut în acord cu această Convenţie, în cazurile în care un infractor se află pe teritoriul unui stat şi nu este extrădat în altă ţară, deşi ţara care este Parte a Convenţiei, a cerut extrădarea.

3. Aceasta Convenţie nu exclude nici o jurisdicţie penală exercitată de o Parte a Convenţiei în acord cu legea sa internă.

4. Fiecare Parte, la momentul semnării sau la momentul depunerii instrumentelor sale de ratificare, acceptare, acord sau aderare, printr-o declaraţie adresată Secretarului General al Consiliului Europei, poate declara că paragrafele 1 şi 2 din acest articol, parţial sau total, nu se vor aplica.

Articolul 6 - Sancţiuni pentru delictele în legătură cu mediul înconjurător

Fiecare Parte va adopta, în concordanţă cu instrumentele internaţionale relevante, măsurile adecvate necesare pentru a permite stabilirea delictelor în concordanţă cu Articolele 2 şi 3, care pot fi pedepsite prin sancţiuni penale ce ţin seama de natura serioasă a acestor delicte. Sancţiunile disponibile vor include restabilirea echilibrului mediului înconjurător.

Articolul 7 - Măsuri de confiscare

1. Fiecare Parte va adopta măsurile adecvate necesare pentru a permite confiscarea mijloacelor şi procedurilor sau a proprietăţii a cărei valoare corespunde unor asemenea proceduri, în privinţa delictelor enumerate la Articolele 2 şi 3;

2. Fiecare Parte poate declara, la momentul semnării sau la momentul depunerii instrumentelor de ratificare, acceptare, acord sau aderare printr-o declaraţie adresată Secretarului General al Consiliului Europei, că nu se va aplica paragraful 1 al acestui articol, fîe în privinţa delictelor specificate în declaraţie, fie în privinţa anumitor categorii de mijloace sau proceduri, sau proprietate a cărei valoare corespunde acestor proceduri.

Articolul 8 - Refacerea mediului

Fiecare Parte poate în orice moment, printr-o declaraţie adresată Secretarului General al Consiliului Europei, să afirme necesitatea refacerii în stare normală a mediului, conform dispoziţiilor următoare:


a) 
autorităţile competente vor ordona refacerea mediului, conform acestei Convenţii şi acest ordin poate fi însoţit de anumite condiţii;

b) când ordinul de refacere al mediului nu a fost respectat, autorităţile competente pot, conform dreptului intern, să procedeze ele însele la refacerea mediului pe cheltuiala celui vinovat, iar acesta poate fi pasibil de sancţiuni penale, în locul- sau adăugate la acestea.

Articolul 9 - Obligaţii comune

1. Fiecare Parte va adopta măsurile ce sunt necesare pentru a impune măsuri sau sancţiuni penale ori administrative persoanelor juridice, care au comis una din infracţiunile prevăzute de Articolele 2 sau 3 comise de structurile sale, respectiv unul din salariaţii săi sau alt reprezentant;

2. Responsabilitatea persoanelor juridice, în sensul paragrafului 1 al acestui Articol nu poate exclude urmărirea contra persoanei fîzice, care a comis infracţiunea;

3. Orice stat poate în momentul semnării sau depunerii instrumentelor de ratificare, să accepte, să aprobe printr-o declaraţie adresată Secretarului General al Consiliului Europei, în care să precizeze că îşi rezervă dreptul de a nu aplica paragraful 1 al acestui articol sau orice paragraf al acestui articol sau că acesta nu se va aplica decât infracţiunilor menţionate printr-o declaraţie.

ARTICOLUL 10 - Cooperarea între autorităţi

1. Fiecare Parte va adopta măsurile adecvate pentru a se asigura că autorităţile responsabile de protecţia mediului vor coopera în investigarea şi urmărirea infracţiunilor penale:

a) informând autorităţile asupra iniţiativelor luate, când sunt motive întemeiate de a considera că una din infracţiunile menţionate la Articolul 2 a fost comisă;

b) furnizând, la cererea autorităţilor interesate, a tuturor informaţiilor necesare conform dreptului intern;

2. Orice stat poate, în momentul semnării sau depunerii instrumentelor sale de ratificare, acceptare, aprobare sau de aderare, printr-o declaraţie adresată Secretarului General al Consiliului Europei, să precizeze că îşi rezervă dreptul de a nu aplica paragraful 1 al acestui articol, sau că acest articol nu se va aplica decât infracţiunilor specificate într-o asemenea declaraţie.

Articolul 11 - Drepturile pentru grupuri de a participa la proceduri

Fiecare Parte poate în orice moment, printr-o declaraţie scrisă adresată Secretarului General al Consiliului Europei, să stabilească, că va acorda conform dreptului său intern, unui grup, unei fundaţii sau asociaţii, care conform statutului au ca obiectiv protecţia mediului, dreptul de a participa la procedurile penale privind infracţiunile stabilite în conformitate cu prezenta Convenţie.

 

SECŢIUNEA III MĂSURI LUATE LA NIVEL INTERNAŢIONAL

Articolul 12 - Cooperarea internaţională

1. Părţile, între ele, vor cădea de acord în conformitate cu dispoziţiile instrumentelor internaţionale corespunzătoare asupra cooperării internaţionale în materie penală şi, conform dreptului lor intern în investigaţii şi urmărirea judiciară privind infracţiunile penale stabilite conform Convenţiei;

2. Părţile, între ele, pot asigura asistenţă în investigaţiile privind comportamentele definite la articolul 4 al acestei Convenţii care nu sunt stabilite prin paragraful 1 al prezentului articol.

SECŢIUNEA IV - DISPOZIŢII FINALE

Articolul 13 - Semnătura şi intrarea în vigoare

1. Prezenta Convenţie este disponibilă pentru a fi semnată de către statele membre ale Consiliului Europei şi statele care au participat Ia elaborarea sa. Aceste state îşi pot exprima consimţământul prin:

a) semnătură fără rezerve la ratificare, acceptare sau aprobare; sau

b) semnătură, sub rezerva ratificării, acceptării sau aprobării, urmată de ratificare, acceptare sau aprobare.

2. Instrumentele de ratificare, de acceptare sau de aprobare vor fi depuse la Secretarul General al Consiliului Europei;

3. Prezenta Convenţie va intra în vigoare în prima zi a lunii care urmează expirării unei perioade de trei luni de la data la care 3 state şi-au exprimat consimţământul de a adera la Convenţie conform dispoziţiilor paragrafului 1;

4. Pentru toate statele semnatare, care îşi vor exprima ulterior consimţământul pentru a adera la Convenţie, aceasta va intra în vigoare în prima zi a lunii după expirarea unei perioade de trei luni de la data exprimării consimţământului de a adera la Convenţie conform dispoziţiilor paragrafului 1.

Articolul 14 - Aderarea la Convenţie

1. După intrarea în vigoare a prezentei Convenţii, Comitetul Miniştrilor al Consiliului Europei, după consultarea statelor părţi la Convenţie, poate invita toate statele nemembre ale Consiliului Europei să adere la prezenta Convenţie, printr-o decizie luată de majoritatea prevăzută la articolul 20 al statutului Consiliului Europei şi a unanimităţii reprezentanţilor statelor contractante care au drept de reprezentare în Comitet;

2. Pentru toate statele care au aderat, Convenţia va intra în vigoare în prima zi a lunii după expirarea unei perioade de trei luni de la depunerea instrumentelor de aderare la Secretarul General al Consiliului Europei.

Articolul 15 - Aplicare teritorială

1. Toate statele pot, în momentul semnăturii sau depunerii instrumentelor de ratifîcare, acceptare, aprobare sau de aderare, să specifice teritoriul pe care se va aplica prezenta Convenţie.

2. Toate statele pot, în orice moment, printr-o declaraţie adresată Secretarului General al Consiliului Europei, să extindă aplicarea prezentei Convenţii la alte teritorii specificate în declaraţie. Convenţia va intra în vigoare pentru aceste teritorii, în prima zi a lunii care urmează expirării perioadei de trei luni de la data primirii declaraţiei de către Secretarul General;

3. Orice declaraţie făcută în virtutea celor două paragrafe precedente, poate fi retrasă, în ce a ce priveşte toate teritoriile desemnate prin această declaraţie, printr-o notificare adresată Secretarului General. Retragerea va avea efect din prima zi a lunii care urmează expirării unei perioade de o lună de la data primirii notificării de către Secretarul General.

Articolul 16 - Relaţii cu alte convenţii şi acorduri

1. Prezenta Convenţie nu aduce atingere drepturilor şi obligaţiilor care derivă din convenţiile internaţionale multilaterale privind probleme particulare;

2. Părţile la această Convenţie pot încheia între ele acorduri bilaterale sau multilaterale privind problemele reglementate prin prezenta Convenţie, prin completarea sau întărirea dispoziţiilor sau facilitarea aplicării priricipiilor pe care aceasta le consacră;

3. Dacă două sau mai multe Părţi au deja încheiat un acord sau un tratat asupra unui subiect, care face obiectul prezentei Convenţii sau dacă au stabilit de o altă manieră relaţiile lor în această problemă, ele vor avea capacitatea, dreptul, de a aplica acest acord, tratat sau aranjament în locul prezentei Convenţii, dacă acest document facilitează cooperarea internaţională.

Articolul 17- Rezerve

1. Toate statele pot, în momentul semnării sau depunerii instrumentelor de ratificare acceptare, aprobare sau de adeziune, să declare una sau mai multe rezerve prevăzute la Articolul 3, paragraful 2 şi 3 la Articolul 5, paragraful 4, la Articolul 7, paragraful 2, la Articolul 9, paragraful 3 şi la Articolul 10, paragraful 2 ; nici o altă rezervă nu este admisă;

2. Orice stat contractant, care a formulat o rezervă în virtutea paragrafului precedent, o poate retrage în totalitate sau parţial, adresând o notificare Secretarului General al Consiliului Europei. Retragerea va avea efect efect începând cu data primirii unei astfel de notificări de către Secretarul General;

3. Partea care şi-a formulat o rezervă referitoare la o dispoziţie a acestei Convenţii nu poate pretinde aplicarea acestei dispoziţii de către o altă Parte. Totodată, ea poate, dacă rezerva este parţială sau condiţională, să pretindă aplicarea acestei dispoziţii în măsura în care ea a acceptat-o.

Articolul 18 -Amendamente

1. Amendamentele la prezenta Convenţie vor putea fi propuse de către orice Parte şi vor fi comunicate, de către Secretarul General al Consiliului Europei, statelor membre ale Consiliului Europei şi fiecărui stat nemembru care este în curs de aderare sau a fost invitat să adere la prezenta Convenţie, conform dispoziţiilor Articolul 14;

2. Orice amendament propus de către o Parte, va fi comunicat Comisiei Europene asupra Problemelor Penale, care va trimite Comitetului Miniştrilor opinia sa asupra amendamentului propus;

3. Comitetul Miniştrilor va analiza amendamentul propus şi avizul emis de către Comisia Europeană pentru Probleme Penale care ar putea adopta amendamentul;

4. Textul oricărui amendament adoptat de Comitetul Miniştrilor conform paragrafului 3 al acestui articol, va fi supus acceptării Părţilor;

5. Orice amendament adoptat în concordanţă cu paragraful 3 al acestui Articol va intra în vigoare la 30 de zile după ce toate părţile au informat Secretarul General al Consiliului Europei de acceptul lor.

Articolul 19 - Rezolvarea disputelor

1. Comisia Europeană pentru Probleme Penale a Consiliului Europei va fi informată asupra interpretării şi aplicării prezentei Convenţii;

2. În caz de diferende între Părţi asupra interpretării ori aplicării acestei Convenţii, Părţile vor căuta o rezolvare a disputelor prin negociere sau orice alt mijloc paşnic, înţelegând şi prezentarea diferendului Comisiei Europene pentru Probleme Penale, sau unui tribunal arbitral, care va lua deciziile pentru a unifica opiniile sau chiar la Curtea Internaţională de Justiţie, după un acord comun, între părţile intersate.

Articolul 20 -Denunţarea

1. Orice Parte poate, oricând, să denunţe această Convenţie, adresând o notificare Secretarului General al Consiliului Europei;

2. Denunţarea va intra în funcţiune în prima zi a lunii, care urmează după o perioadă de trei luni de la data primirii notificării de către Secretarul General.

Articolul 21 -Notificările

1. Secretarul General aI Consiliului Europei va notifica statelor membre ale Consiliului Europei şi oricărui stat care a aderat la această Convenţie:

a) semnăturile;

b) toate instrumentele de ratificare, acceptare, aprobare sau de aderare; 

c) data de aplicare a acestei Convenţii în concordanţă cu Articolul 13 şi 14; 

d) orice rezervă formulată în virtutea Articolul 17, paragraful 1; 

e) orice propunere de amendament formulată în virtutea Articolul 18, paragraful 1;

f) orice act, notificare, comunicare, care fac referire la această Convenţie.

Strasbourg, 4 noiembrie 1998

